**O B R A Z L O Ž E N J E**

**I - PRAVNI TEMELJ ZA DONOŠENJE AKTA**

Pravni temelj za donošenje ovog akta je članak 61. Statuta Grada Pula-Pola (“Službene novine” Grada Pule broj 7/09, 16/09, 12/11, 01/13 i 2/18) kojim je propisano da Gradonačelnik Grada Pule donosi akte iz svog djelokruga.

**II - OSNOVNA PITANJA KOJA SE UREĐUJU AKTOM**

Odluka o uvjetima, kriterijima i postupku za provođenja mjera poticanja energetske učinkovitosti te provođenje Javnog poziva, propisuje način kojim Grad Pula-Pola sufinancira kupnju novih električnih bicikli i učinkovitih kućanskih aparata A+++ razreda. U odnosu na dosadašnje iskustvo u provedbi uočena je potreba dorade osnovne odluke kako bi se osigurao jednostavniji i brži način njene provedbe.

Slijedom navedenog predložene su izmjene koje se u osnovi odnose na utvrđivanje provedbe javnog poziva na način da se isti, temeljem ove odluke, provodi jednom godišnje za svaku narednu godinu te traje tijekom cijele godine odnosno do iskorištenja sredstava osiguranih u proračunu za godinu u kojoj se raspisuje. Navedene izmjene omogućiti će promptnu provedbu javnog poziva svake naredne godine bez potrebe za prethodnim donošenjem općeg akta.

**III - PROCJENA POTREBNIH FINANCIJSKIH SREDSTAVA**

Financijska sredstva za provedbu ove Odluke u proračunskoj godini 2020. osigurana su u razdjelu R03 na poziciji R0482.01 – 3721 dok će se za provedbu aktivnosti u narednim proračunskim razdobljima osiguravati sukladno proračunskim mogućnostima.

Pripremila Marina Šabanagić, dipl.ing.agr.

 **P.O.GRADONAČELNIKA**

 **Giordano Škuflić, dipl.ing.građ.**